Sklep Splošnega sodišča (drugi senat) z dne 13. januarja 2014 –
Investigación y Desarrollo en Soluciones y Servicios IT proti Komisiji
(Zadeva T‑134/12)
„Tožba za razglasitev ničnosti in za ugotovitev odgovornosti – Pogodbe o finančni pomoči Unije za projekte na področju raziskav in razvoja – Ugovor nedopustnosti – Neobstoj ponovne opredelitve predlogov – Nedopustnost“
1.                     Sodni postopek – Pravna podlaga tožbe – Izbira, ki je naloga tožeče stranke in ne sodišča Unije – Dopustnost, ki se presoja glede na izbiro tožeče stranke (člen 263 PDEU) (Glej točke od 31 do 33.)
2.                     Ničnostna tožba – Tožba, ki se dejansko nanaša na pogodbeni spor – Nepristojnost sodišča Unije – Nedopustnost (člen 263 PDEU) (Glej točki 34 in 47.)
3.                     Ničnostna tožba – Tožba, ki se dejansko nanaša na pogodbeni spor – Drugačna opredelitev tožbe – Izključitev (člena 263 PDEU in 272 PDEU) (Glej točke od 48 do 52, 85, 86 in 90.)
4.                     Odškodninska tožba – Samostojnost, glede na ničnostno tožbo – Tožba za odpravo individualne odločbe, ki je postala dokončna – Nedopustnost (člena 263 PDEU in 340 PDEU) (Glej točke od 59 do 62.)
5.                     Odškodninska tožba – Pristojnost sodišča Unije – Meje – Narava uveljavljane odgovornosti – Preizkus s strani sodišča – Tožba, ki zahteva presojo pogodbenih pravic in obveznosti (člen 340 PDEU) (Glej točke 73, 78, 80 in 84.)
6.                     Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Neobstoj – Nedopustnost (Statut sodišča, člen 21, prvi odstavek; Poslovnik Splošnega sodišča, člen 44(1)(c)) (Glej točke od 93 do 95.)
Predmet
Na eni strani predlog za razglasitev ničnosti sklepa Komisije, ki ga vsebuje dopis z dne 13. januarja 2012 za izterjavo zneskov, navedenih v opominih, izdanih na podlagi finančne revizije, opravljene pri tožeči stranki, na drugi strani pa odškodninski zahtevek na podlagi nepogodbene odgovornosti, da se Komisiji naloži plačilo odškodnine v višini 732.768 EUR.
Izrek
1.
Tožba se zavrže.
2.
Družba Investigación y Desarrollo en Soluciones y Servicios IT, SA nosi svoje stroške in stroške Evropske komisije, vključno s stroški, ki se nanašajo na postopek za izdajo začasne odredbe.